પહેલી જાન્યુઆરીથી અમલમાં આવનાર FATCAની અમેરિકાએ 2010માં રચના કરી હતી. તે અમેરિકન નાગરિકો દ્વારા વિદેશમાં કરવામાં આવેલા રોકાણ પરની કરચોરી અંકુશમાં લાવવા માટેના કાયદા હાયરિંગ ઇન્સેન્ટિવ્સ ટુ રિસ્ટોર એમ્પ્લોયમેન્ટ (હાયર)નો હિસ્સો છે. તેના લીધે અમેરિકામાં હાજરી ધરાવતી વિદેશી નાણા સંસ્થાઓ માટે તેને ત્યાં ખાતું ધરાવતા અમેરિકાના નાગરિકો અને નોંધપાત્ર પ્રમાણમાં અમેરિકન માલિકી ધરાવતા વિદેશી એકમોના ચોક્કસ ખાતા અંગે અહેવાલ આપવો ફરજિયાત બની જશે.